Oct 09,2017
తెలంగాణ మార్కెట్లోకి ఆడి ఎ5 మోడళ్లు..
హైదరాబాద్‌ : జర్మనీకి చెందిన లగ్జరీ కార్ల తయారీ కంపెనీ ఆడి భారత్‌లో తమ మార్కెట్‌ను మరింత విస్తరించుకునే ప్రయత్నంలో ఉంది. ఇందులో భాగంగా మరో మూడు కొత్త మోడళ్లను మార్కెట్లోకి తెచ్చింది. ఆడి ఎ5 స్పోర్ట్‌బైక్‌, ఎ5 కాబ్రియోలెట్‌, ఎస్‌5 స్పోర్ట్‌ బ్యాక్‌ మోడళ్లను తెలంగాణ మార్కెట్లోకి హైదరాబాద్‌ ఆడి సంస్థ మేనేజింగ్‌ డైరెక్టర్‌ రాజీవ్‌ సంఘ్వీ విడుదల చేశారు. స్పోర్ట్స్‌నెస్‌, డైనమిక్‌ డిజైనింగ్‌తో ఈ లగ్జరీ కార్లను అభివృద్ధి చేశారన్నారు. ఆడి ఎ5 స్పోర్ట్‌బైక్‌, ఎ5 కాబ్రియోలెట్‌, ఎస్‌5 స్పోర్ట్‌ బ్యాక్‌ వీటి ధరలు వరుసగా రూ.54.02 లక్షలు, రూ.67.51 లక్షలు, రూ.70.60 లక్షల నుంచి ప్రారంభం అవుతాయన్నారు.
మీ స్నేహితులకు రికమెండ్ చెయ్యండి